Приложение №1

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

по Процедура по провеждане на открита процедура за сключване на рамково споразумение с предмет: „Принудително премахване или поправяне и заздравяване на строежи или части от тях по реда на чл. 196, ал. 3 и ал. 5 от ЗУТ и премахване на незаконни строежи по реда на чл. 225а от ЗУТ“

Обществената поръчка се възлага въз основа на икономически най-изгодната оферта.

Икономически най-изгодната оферта се определя въз основа на критерий за възлагане: „най-ниска цена“

На оценка по настоящата методика подлежат предложения, които са в съответствие с Техническите спецификации и да не бъдат преценени като „Недопустима оферта”.

„Недопустима оферта” е тази оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор, или за когото е налице някое от посочените в процедурата основания за отстраняване.

**Показатели за оценка:**

**Показател К1** - предложена цена за **Подготвителни работи преди започване на действия по поправяне, заздравяване и премахване на строежи**  - с коефициент на тежест 10 %;

**Показател К2 -** предложена цена за **Премахване на строежи при ограничен достъп на тежка строителна механизация** - с коефициент на тежест 30 %;

**Показател К3** - предложена цена за **Премахване на строежи – свободно стоящи сгради** - с коефициент на тежест 20 %;

**Показател К4 -** предложена цена за **Премахване на строежи – надземни /въздушни/ кабелни електронно-съобщителни мрежи**  - с коефициент на тежест 20 %.

**Показател К5 -** предложена цена за **Поправяне и заздравяване на строежи**  - с коефициент на тежест 20 %.

Определяне на оценката по всеки показател:

**Показател К1** - Обща цена за **Подготвителни работи преди започване на действия по поправяне, заздравяване и премахване на строежи**  (в лева без ДДС).

 **минимална предложена приравнена цена**

**К1 = ----------------------------------------------------------------- х 100**

 **предложена приравнена цена от участника**

**Показател К2** - Обща цена за **Премахване на строежи при ограничен достъп на тежка строителна механизация** (в лева без ДДС).

 **минимална предложена приравнена цена**

**К2 = --------------------------------------------------------------- х 100**

 предложена приравнена цена от участника

**Показател К3** - Обща цена за **Премахване на строежи – свободно стоящи сгради** (в лева без ДДС).

 **минимална предложена приравнена цена**

**К3 = -------------------------------------------------------------- х 100**

 **предложена приравнена цена от участника**

**Показател К4** - Обща цена за **Премахване на строежи** **– надземни /въздушни/ кабелни електронно-съобщителни мрежи** (в лева без ДДС).

 **минимална предложена приравнена цена**

**К4 = ----------------------------------------------------------------- х 100**

 **предложена приравнена цена от участника**

**Показател К5 -** Обща цена за **Поправяне и заздравяване на строежи** (в лева без ДДС).

 **минимална предложена приравнена цена**

**К5 = ------------------------------------------------------------- х 100**

 **предложена приравнена цена от участника**

Под предложена цена се има предвид общата приравнена цена за всеки от оценяваните показатели съгласно приложения А-Д от ценовото предложение.

Комлексната оценка **KО** на всяка оферта е равна на сбора от оценките по отделните показатели, умножени със съответстващите им коефициенти за относителна тежест.

Комплексната оценка **КО** се изчислява по следната формула:

**KО = К1 х 0.10 + К2 х 0.30 + К3 x 0.20 + K4 x 0.20 + К5 х 0.20**

Максималния брой точки, които може да получи участник, е 100 точки.

При прилагането на разработената методика за оценка, получените точки по различните показатели и при проверка за наличието на обстоятелства по чл. 72 от ЗОП, съответните стойности ще бъдат закръгляни до втория знак след десетичната запетая.

Участникът, събрал най-много точки по критерия за възлагане, разработен от Възложителя, се класира на първо място, а останалите се класират съобразно техните показатели. Възложителят ще сключи рамково споразумение с участниците, класирани **на първо, второ и трето място.**